Ski-VM 2015

Ski-VM 2015 ble arrangert fra 18. februar til 1. mars 2015 i Falun i Sverige. Dette var fjerde gangen Falun var vertsby for verdensmesterskap i nordiske grener, de forrige var i 1954, 1974 og 1993. I tillegg ble det arrangert verdensmesterskap på 20 km for kvinner her i 1980.

Det ble konkurrert i 21 øvelser, av disse var det 8 lagøvelser. Norge tok 20 av 63 medaljer, hvorav 11 gull. Tyskland tok 8 medaljer (hvorav 5 gull) og Sverige 9 medaljer (hvorav 2 gull). De mestvinnende utøverne var Therese Johaug med to individuelle gull og ett stafettgull og Petter Northug med to individuelle gull og to stafettgull. 

Omkring 700 deltagere fra 55 land deltok i mesterskapet. Totalt 78 utøvere tok medalje i mesterskapet. I hopp ble Carina Vogt fra Tyskland beste kvinnelige hopper ble med ett individuelt gull og ett laggull, mens nordmannen Rune Velta ble beste mannlige hopper med ett individuelt gull, ett laggull, ett sølv i mikslag og én individuell bronsemedalje. Den beste kombinertutøveren ble tyske Johannes Rydzek, med ett individuelt gull, ett laggull, ett sølv i lagsprint og én individuell bronsemedalje.

Arrangørby 
På den 47. FIS-kongressen i Antalya i Tyrkia 3. juni 2010 ble Falun tildelt mesterskapet i konkurranse med Lahtis i Finland, Zakopane i Polen og Oberstdorf i Tyskland. Alle søkerbyene hadde arrangert Ski-VM tidligere.

Stadion, arenaer og program 

Øvelser i kursiv er kvalifiseringer hvor det ikke ble delt ut medaljer.

Medaljevinnere

Langrenn

Menn

Kvinner

Skihopping

Menn

Kvinner

Mikslag

Kombinert

Medaljestatistikk

Nasjoner

Langrenn

Skihopping

Kombinert

Beste utøvere 
Totalt 78 utøvere vant minst en medalje.

Norges tropp

Langrenn 
31. januar tok Norges Skiforbund ut 23 utøvere, elleve kvinner og tolv menn. Ifølge landslagssjef Vidar Løfshus stilte Norge med «medaljekandidater på alle distanser», og satte en målsetting om å bli beste nasjon.

1 Deltok kun i sprint, med Sondre Turvoll Fossli som reserve.

Kombinert 
2. februar tok Norges Skiforbund ut seks utøvere som alle hadde vært på pallen i verdenscupen 2014/15. Ifølge sportssjef Sverre Rotnevatn sendte Norge «et av de sterkeste lagene på lenge til et mesterskap» og satte en målsetting om å bli beste nasjon. Ettersom Norge kunne stille med fire utøvere på hver distanse, bortsett fra lagsprinten, ble disse valgt ut av landslagsledelsen etter offisiell trening i Falun.

Skihopping 
10. februar tok Norges Skiforbund ut ti utøvere, fire kvinner og seks menn. Ifølge sportssjef Clas Brede Bråthen sendte Norge «et av de beste lagene på lenge til et mesterskap» og satte en målsetting om medalje i hver øvelse. Norge hadde kun fire plasser i de individuelle konkurransene, samt én ekstra plass i herrenes normalbakkerenn grunnet seieren til Anders Bardal i Ski-VM 2013 i Val di Fiemme. Derfor tok landslagsledelsen ut de fire/fem herrehopperne etter den offisielle treningen i Falun, og mikslaget ble tatt ut etter rennene i normalbakken.

Referanser

Eksterne lenker 
 
 Offisielle resultater, langrenn hos fis-ski.com
 Offisielle resultater, skihopping hos fis-ski.com
 Offisielle resultater, kombinert hos fis-ski.com

Kilder 
 

Ski-VM 2015